Document ID: 32000D0114

KOMISSION PÄÄTÖS,
tehty 24 päivänä tammikuuta 2000,
tiettyjen jäsenvaltioiden vuodeksi 2000 vahvistamien, yhteiseen kalastuspolitiikkaan sovellettavien valvonta- ja tarkastusjärjestelmien täytäntöönpanosta aiheutuvien menojen hyväksyttävyydestä
(tiedoksiannettu numerolla K(2000) 71)
(2000/114/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön osallistumisesta jäsenvaltioiden yhteiseen kalastuspolitiikkaan sovellettavan valvontajärjestelmän täytäntöönpanemiseksi hyväksymien tiettyjen kulujen rahoitukseen 8 päivänä joulukuuta 1995 tehdyn neuvoston päätöksen 95/527/EY(1) ja erityisesti sen 6 artiklan,
sekä katsoo seuraavaa:
(1) Komissio on saanut Belgialta, Tanskalta, Saksalta, Kreikalta, Espanjalta, Ranskalta, Irlannilta, Italialta, Alankomailta, Portugalilta, Suomelta, Ruotsilta ja Yhdityneeltä kuningaskunnalta viisivuotisohjelmat, joissa ne määrittävät 1 päivän tammikuuta 1996 ja 31 päivän joulukuuta 2000 välisenä aikana suoritettavat tarkastukset.
(2) Kukin näistä jäsenvaltioista on lähettänyt komissiolle päätöksen 95/527/EY 2 artiklassa tarkoitettuihin vuodeksi 2000 vahvistettuihin menoihin liittyvää yhteisön rahoitusosuutta koskevan hakemuksen.
(3) Eräät hakemukset koskevat alusten, lentokoneiden, maakulkuneuvojen, kalastustoiminnan paikantamis- ja rekisteröintijärjestelmien, valvontaa koskevien tietojen rekisteröinti- ja hallintojärjestelmien sekä tiedonsiirtojärjestelmien, mukaan lukien tietotekniset sovellukset ja ohjelmistot, hankintaan tai nykyaikaistamiseen liittyviä investointimenoja.
(4) Eräät hakemukset koskevat menoja, jotka aiheutuvat kalastuksen ja siihen liittyvien toimintojen valvonnan laadun ja tehokkuuden parantamiseksi tarkoitetuista erityistoimista.
(5) Eräät hakemukset koskevat menoja, joiden tavoitteena on valvontatoimintaan osallistuvien kansallisten virkamiesten koulutus, ja yhteisön osallistumisesta jäsenvaltioiden yhteiseen kalastuspolitiikkaan sovellettavan valvontajärjestelmän täytäntöönpanemiseksi hyväksymien tiettyjen kulujen rahoitukseen tehdyn neuvoston päätöksen 95/527/EY soveltamista koskevista yksityiskohtaisista säännöistä 11 päivänä huhtikuuta 1996 tehdyssä komission päätöksessä 96/286/EY(2) vahvistetaan hyväksyttävien koulutusmenojen määrittämistä koskevat yksityiskohtaiset säännöt.
(6) Eräät hakemukset koskevat myös uusien teknologioiden kokeilemista ja niiden käyttöönottoa kalastuksen ja siihen liittyvien toimintojen valvonnan parantamiseksi, ja näin ollen niissä haettujen yhteisön rahoitusosuutta voidaan korottaa päätöksen 95/527/EY 3 artiklan 2 kohdan 2 alakohdan mukaisesti. Näitä toimintoja varten varattujen vuotuisten talousarviomäärärahojen asettamien rajoitusten vuoksi on syytä asettaa etusijalle satelliittiseurantajärjestelmään liittyvien investointikustannusten korvaaminen, koska järjestelmä on kalastuksen valvonnan kannalta niin tärkeä.
(7) Päätöksen 95/527/EY 3 artiklan 3 kohdan mukaisesti olisi säädettävä Irlannin saaman yhteisön rahoitusosuuden korottamisesta joidenkin investointi- ja käyttökustannusten osalta, jotta voitaisiin ottaa huomioon pyyntiponnistuksia koskevan hallintojärjestelmän noudattamisen varmistamisen kannalta tarpeelliset tarkastukset.
(8) Nämä menot edistävät osaltaan yhteisen kalastuspolitiikan oikeaan soveltamiseen kohdistuvien valvontakeinojen käyttöönottoa.
(9) On syytä vahvistaa säädettyjen menojen hyväksyttävyys, yhteisön rahoitusosuus sekä rahoitusosuuden myöntämisedellytykset.
(10) Tässä päätöksessä säädetyt toimenpiteet ovat kalastus- ja vesiviljelyalan hallintokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Vuodeksi 2000 vahvistetut, liitteessä I mainitut 115560090 euron suuruiset menot, jotka aiheutuvat tarkastus- ja valvontalaitteiden hankinnasta tai nykyaikaistamisesta sekä erityistoimista, ovat rahoitusosuuteen hyväksyttäviä päätöksen 95/527/EY edellytysten mukaisesti. Yhteisön rahoitusosuus on 50 prosenttia aiheutuneista hyväksyttävistä menoista liitteessä I mainitun 31477053 euron rajoissa ja jokaiselle jäsenvaltiolle toimitetun teknisen lomakkeen mukaisesti.
2 artikla
1. Vuodeksi 2000 vahvistetut, liitteessä II mainitut 6993371 euron suuruiset menot, jotka aiheutuvat päätöksen 95/527/EY 3 artiklan 2 kohdassa tarkoitetuista toimenpiteistä ja hankkeista, ovat rahoitusosuuteen hyväksyttäviä päätöksen 95/527/EY edellytysten mukaisesti. Yhteisön rahoitusosuus on 100 % prosenttia aiheutuneista hyväksyttävistä menoista.
Satelliittiseurantajärjestelmä, jäljempänä "VMS", paikantamislaitteiden hankintaan liittyvien menojen osalta rahoitusosuuden laskemiseksi huomioon otettava enimmäismäärä on 4000 euroa alusta kohti.
2. Sen estämättä, mitä 1 kohdassa säädetään, yhteisön rahoitusosuus on 50 prosenttia yhteisön kalastusalusten, joissa on oltava neuvoston asetuksen (ETY) N:o 2847/93(3) 3 artiklan 2 kohdan mukaisesti VMS-laitteisto, satelliittiseurantajärjestelmälaitteiden hankkimisesta aiheutuvista hyväksytyistä menoista, jotka eivät ylitä 2500 euroa alusta kohden. Näiden alusten osalta rahoitusosuus on enintään 3250 euroa alusta kohden.
Yhteisön rahoitusosuus niiden yhteisön kalastusalusten osalta, joissa on lippujäsenvaltion vaatimuksesta oltava VMS-laitteisto ja jotka eivät kuulu asetuksen (ETY) N:o 2847/93 3 artiklan 2 kohdan soveltamisalaan, on 50 prosenttia satelliittiseurantajärjestelmälaitteiden hankkimisesta aiheutuvista hyväksyttävistä menoista ja enintään 2000 euroa alusta kohden.
3. Edellä 1 ja 2 kohdassa tarkoitettu rahoitusosuus myönnetään liitteessä II esitetyissä 3428427 euron rajoissa ja jokaiselle jäsenvaltiolle toimitetun teknisen lomakkeen mukaisesti.
3 artikla
Vuodeksi 2000 vahvistetut Irlannin menot, jotka ovat määrältään 29233942 euroa investointimenojen osalta ja 4704381 ecua käyttökustannusten osalta, ovat rahoitustukeen hyväksyttäviä päätöksen 95/527/EY 3 artiklan 3 kohdan edellytysten mukaisesti. Yhteisön rahoitusosuus on investointimenojen osalta 65 prosenttia ja käyttökustannusten osalta 100 prosenttia aiheutuneista hyväksyttävistä menoista. Rahoitusosuus myönnetään kuitenkin investointimenojen osalta 2537065 ja käyttökustannusten osalta 3000000 euron rajoissa.
4 artikla
1. Tässä päätöksessä tarkoitettuja hyväksyttäviä määriä laskettaessa sovelletaan euron kesäkuun 1999 vaihtokurssia.
2. Niiden jäsenvaltioiden, jotka eivät ole mukana talous- ja rahaliiton kolmannessa vaiheessa, kansallisissa valuutoissa tehdyt menoilmoitukset ja ennakkomaksupyynnöt muunnetaan euroiksi sen kuukauden muuntokurssilla, joilloin ne on vastaanotettu komissiossa.
5 artikla
Tämä päätös on osoitettu Belgian kuningaskunnalle, Tanskan kuningaskunnalle, Saksan liittotasavallalle, Kreikan tasavallalle, Espanjan kuningaskunnalle, Ranskan tasavallalle, Irlannin tasavallalle, Italian tasavallalle, Alankomaiden kuningaskunnalle, Portugalin tasavallalle, Suomen tasavallalle, Ruotsin kuningaskunnalle ja Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 24 päivänä tammikuuta 2000.

Labels: 2
15
18
6